นายบุญธรรม เลิศสุขีเกษม รองปลัดกระทรวงมหาดไทย กล่าวว่า การขับเคลื่อนการทำงานของภาครัฐในปัจจุบัน ประกอบด้วยบุคลากรหลากหลายช่วงวัย (Generations) ซึ่งในแต่ละช่วงวัยจะมีกระบวนวิธีคิดที่แตกต่างกัน ทั้งองค์ความรู้ ประสบการณ์ และระเบียบขั้นตอนต่าง ๆ จึงจำเป็นต้องกระตุ้นความคิด สร้างแรงบันดาลใจให้กับข้าราชการรุ่นใหม่ให้สามารถทำงานโดยมีกระบวนวิธีคิดเชิงสร้างสรรค์ และการทำงานเชิงรุกได้